मौत की सजा पाने वाले 17 भारतीय होंगे आजाद!  
सऊदी अरब की जेल में बंद भारतीयों की रिहाई के बदले पीड़ित परिवार को आठ करोड़ पाकिस्तानी रुपये दिए जाएंगे।
सऊदी अरब में मौत की सजा पाने वाले 17 भारतीय जल्द ही आज़ाद हो सकते हैं। वहां रहने वाले भारतीय समुदाय के लोगों ने पीड़ित पाकिस्तानी परिवार को सुलह के लिए मना लिया है। जेल में बंद भारतीयों की रिहाई के बदले पीड़ित परिवार को आठ करोड़ पाकिस्तानी रुपये दिए जाएंगे।   शारजाह की अदालत ने दोनों पक्षों के बीच सुलह को देखते हुए सुनवाई के लिए 27 जुलाई की तारीख तय की है। दुबई में भारत के महा वाणिज्यदूत ने बताया कि कोर्ट अगले हफ्ते माफ़ीनामे पर सुनवाई के लिए तैयार हो गया है। सभी 17 भारतीयों पर जनवरी 2009 में पाकिस्तानी नागरिक की हत्या का आरोप है। इस मामले में 18 मार्च 2010 को उन्हें मौत की सज़ा सुनाई गई थी।